Publication: Magyar Közlöny
Issue: MK-1998-10 (Year: 1998, Number: 10)
Era: 1990-2004
Section: Az Országgyűlés a népszavazásról és a népi kezdeményezésről szóló, többször módosított 1989. évi XVII. törvény 24. §-a (3) bekezdésének megfelelően az Országos
Paragraph Index: 734

Az Országgyűlés a népszavazásról és a népi kezdeményezésről szóló, többször módosított 1989. évi XVII. törvény 24. §-a (3) bekezdésének megfelelően az Országos Választási Bizottságnak, az Országgyűlés elnökéhez eljuttatott tájékoztatója alapján a népszavazás eredményét a következők szerint állapítja meg: I. Az 1997. november 16-án megtartott országos népszavazás eredménye: A választójogosultak száma: 8 059 039, a népszavazáson leadott szavazatok száma: 3 964 075. A leadott szavazatokból érvénytelen: 44 961, érvénytelenül szavazott a megjelent választópolgárok 1,13%-a, az érvényes szavazatok száma: 3 919 114, amely a megjelent állampolgárok 98,75%-a. A népszavazás kérdésére az érvényesen szavazók 85,33%-a igen választ adott, a nem szavazatok aránya 14,67%. Az összes választópolgár 41,50%-a szavazott a többséget kapott válaszra, így az Alkotmány 28/C. §-ának (6) bekezdésében foglaltak alapján a népszavazás eredményes. II. Az Országgyűlés megköszöni a népszavazás szervezésében és lebonyolításában közreműködők munkáját. Dr. Gál Zoltán s. k., az Országgyűlés elnöke Dr. Kiss Róbert s. k., Dr. Tóth Tihamér s. k., az Országgyűlés jegyzője az Országgyűlés jegyzője * A határozatot az Országgyűlés az 1998. február 10-i ülésnapján fogadta el. III. rész HATÁROZATOK 1998/10. szám Az Országgyűlés 5/1998. (II. 18.) OGY határozata az 1998. évben a két- és többoldalú megállapodások alapján tervezett, országgyűlési hozzájárulást igénylő csapatmozgásokról, illetve a hazai gyakorló- és lőterek külföldiek által, térítés ellenében történő igénybevételéről* I. Az Országgyűlés hozzájárul ahhoz, hogy a két- és többoldalú megállapodások alapján:

Source: https://magyarkozlony.hu/hivatalos-lapok/06a2dc811a7c53d9314916cf7c37ccffd00d32a5/dokumentumok/7f882d0053d6b2f1ebf2361f1fa32395aedd2a79/letoltes